ມາດຕະການ ລົງໂທດ ຣັດເຊຍ ຍັງມີຢູ່ ຈົນກວ່າ ຂໍ້ຕົກລົງ ຢຸດຍິງ ຖືກປະຕິບັດ ຄົບຖ້ວນ
ທ່ານ​ນາງ Victoria Nuland ເຕືອນ​ ​ວ່າມົສກູຈະໄດ້​ຮັບ “​ໂທດຫຼາຍຂຶ້ນອີກ” ຖ້າມີ​ ການລະ​ເມີດຕື່ມ ໃນ​ອະນາຄົດ ​ ຕໍ່ຂໍ້​ຕົກລົງ​ສັນຕິພາບ Minsk​.
ນັກການທູດລະດັບສູງສະຫະລັດ ທ່ານນຶ່ງກ່າວວ່າ ມາດຕະການ ລົງໂທດຕ່າງໆ ຕໍ່ຣັດເຊຍ ສຳຫລັບບົດບາດຂອງຕົນ ໃນວິກິດການ ຢູເຄຣນ ຈະຍັງຄົງມີຢູ່ຄືເກົ່າ ຈົນກວ່າວ່າ ຂໍ້ຕົກລົງຢຸດຍິງ ທີ່ໄດ້ຖືກ ລະເມີດມາເປັນເວລາຍາວນານນັ້ນ ຈະຖືກປະຕິບັດຢ່າງຄົບຖ້ວນ ລັດຖະມົນຕີ ຊ່ວຍວ່າການ ກະຊວງການຕ່າງປະເທດ ສະຫະລັດ ທ່ານນາງ Victoria Nuland ຍັງໄດ້ເຕືອນ ໃນວັນເສົາວານນີ້ ວ່າ ມົສກູຈະຕ້ອງໄດ້ຮັບ  ສຳຫລັບການລະເມີດ ຕ່າງໆ ໃນອະນາຄົດ  ຕໍ່ຂໍ້ຕົກລົງສັນຕິພາບ Minsk ທ່ານນາງ Nuland ກ່າວຖະແຫລງຢູ່ທີ່ນະຄອນຫຼວງ Kyiv ຂອງ ຢູເຄຣນ ຕໍ່ ການເຕົ້າໂຮມຊຸມນຸມກັນ ຂອງບັນດາຊາວຢູເຄຣນ ແລະ ບັນດານນັກການເມືອງຕ່າງປະເທດ ແລະ ບັນດານັກທຸລະກິດ ຜູ້ຊົງກຽດ ທ່ານນາງ ເວົ້າວ່າ ສະຫະລັດ ແລະ ສະຫະພາບຢູໂຣບ ໄດ້ກ່າວຫາ ມົສກູ ວ່າຍຸແຍ່ ໃຫ້ເກີດການກໍ່ກະບົດ ໂດຍພວກນິຍົມຣັດເຊຍ ຢູ່ໃນພາກຕາເວັນ ອອກຂອງຢູເຄຣນ ທີ່ແກ່ຍາວມາໄດ້ 17 ເດືອນແລ້ວ ແລະ ໄດ້ ວາງມາດຕະການລົງໂທດ ທາງດ້ານເສດຖະກິດຫຼາຍບັ້ນ ເພື່ອ ແນ່ໃສ່ຍັບຍັ້ງການມີສ່ວນພົວພັນດ້ານກອງທັບຣັດເຊຍ ແລະ ການ ລຳລຽງຂົນສົ່ງຍຸດໂທປະກອນ